hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy ca hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Այդ օրը՝ օգոստոսի 22-ին, Նիկոլ Փաշինյանը կառավարությունում ընդունեց Քառօրյա պատերազմում զոհված տղաների մայրերին։ Սոնյան ու Վանաձորից եկած նրա ընկերուհին, ով Սոնյայի նման որդի էր կորցրել բանակում, եկել էին զոհված երեխեքի նկարները կրծքին խփած, բայց նրանք մայրերի այդ կատեգորիայից չեն, և նրանց կոպտորեն հետ մղեցին անվտանգության աշխատակիցները։
Նա 57 տարեկան է։ Ողջ գիտակից կյանքում վարձով է ապրել։ Սկզբից որդու՝ Խաչիկ Բարսեղյանի հետ, հիմա, Խաչիկի մահից հետո՝ մենակ։ 2014 թվականին Խաչիկը գնաց բանակ։ 6 ամիս հետո՝ դեկտեմբերին, նրան ընկերները գրկած տուն բերեցին բանակից քաղցկեղով։ Ոտքի վրա կանգնել չէր կարողանում։ 2016 թվականի մարտին 22 տարեկան Խաչիկ Բարսեղյանը մահացավ։
Բալահովիտի կապի բաժանմունքում է ծառայել 2012-ից 2016 թվերին։ Վերադարձել է քաղցկեղով։ Զորակոչվելու շրջանում Խաչիկ Բարսեղյանի բժշկական փաստաթղթերում նշված է եղել, որ ոտքի երակի խնդիր ունի, սակայն կենտրոնական ռազմաբժշկական հանձնաժողովը որոշել է, որ տղան պիտանի է ծառայության։
«Խաչս անընդհատ ցավեր ուներ, նորմալ չէր կարողանում ծառայել։ Գնացի զորամաս, ասեցի՝ ազատեք երեխիս։ Ինձանից զորամասի բժիշկը 4000 դոլար պահանջեց, որ ազատեն, ասեցի՝ չեմ կարող տալ։ Երեխես էլ ինձ հանգստացրեց, ասեց՝ ոչինչ, մամ ջան, կծառայեմ, կգամ։ Դեկտեմբերին երեխիս գրկած բերեցին ընկերները, ոտքին մի մեծ սև վերք էր»։
Տարբեր հիվանդանդանոցներում է պառկել Խաչկը ծառայությունից հետո, նույնիսկ Ռուսաստան են տարել նրան։ Վերջում Ֆանարջյանի ինստիտուտում ախտորոշեցին Յուինգի սարկոմա՝ ոսկրախտ։
«Ես խելագարված վիճակում էի: Բոլորից, իմ հարազատներից, սրանից նրանից փող էի ճարում դեղերի համար։ Պաշտպանության նախարարություն դիմեցի, Սեյրան Օհանյանն ասեց, կօգնեմ, բայց փոխվեց։ Վիգեն Սարգսյանը հրաժարվեց օգնելուց, ասեց՝ տղադ բանակում չի մահացել, եկել ա տուն, նոր ա մահացել»։
Սոնյա Ղազարյանին ոչ զոհված զինվորների համար տրվող կենսաթոշակ տվեցին, ոչ էլ փոխհատուցում, քանի որ համարել են, որ մահացու հիվանդության կապը զինվորական ծառայության հետ հաստատված չէ։ Բազմաթիվ դեպքեր կան, երբ պաշտպանության նախարարությունը հրաժարվում է օգնել քաղցկեղով տառապող զինվորներին, պատճառաբանելով, որ հիվանդությունը ծառայության ընթացքում չի առաջացել, կամ բացահայտվել է ծառայությունից հետո։ Իրականում, քաղցկեղի բուժումը թանկ է և ներքին հրահանգ կա, որ նման հիվանդներին պետության հաշվին բուժսպասարկում չտրամադրել։ Եւ արդյուքնում ստացվում է, որ մարդը, որը երեխա է տվել հայրենիքին, մնում է իր դժբախտության հետ միայնակ, անօգնական վիճակում, իր մտքերի հետ։
Մայրը չի կարողանում մոռանալ, որ որդու հրամանատարը՝ Գևորգ Մկրտչյանը, դաժան ծեծի է ենթարկել իր որդուն այն բանի համար, որ նա հրաժարվել է քայլելուց, ասելով, որ ոտքը ցավում է։ Գևորգ Մկրտչյանը զորեղ պաշտոնյա ազգական ուներ Վարդենիսում։ Խաչիկի ծառայակից ընկերները պատմել էին Սոնյային, որ շատերին էր «գրսում» դաժան ձևով։
«Իմ երեխի հիվանդությունը էդ ժամանակ ա խորացել, — տրտնջում է մայրը,- ես վարչապետին դիմեցի՝ Կարեն Կարապետյանին, օլիգարխներին, ոչ մի դրական պատասխան չստացա։ Անտեր կնիկ եմ, էս երեխուն ունեի, էն էլ մահացավ», — գլուխը կախում է կինը։
Օլիգարխներից, վարչապետից, պաշտպանության նախարար Տոնոյանից նա շատ խնդրանքներ ուներ՝ որդու համար բուժման փող էր պահանջում, թոշակ իր համար, բայց հիմա մնացել է մեկ ցանկություն՝ որդու շիրիմն է ուզում սարքել, մինչև հիմա քարը չի դրել։ Սա իր վերջին մայրական պարտքն է Խաչի առաջ։
Նախորդ նյութը«Ներեք և ցմահի ստատուսը հանեք մեր վրայից». 7 ցմահականներ հացադուլ են հայտարարել և դիմել Նիկոլ Փաշինյանին
Հաջորդ նյութը«Եթե չլինի իրավական գործընթաց նախկին բոլոր առանցքային պաշտոնյաների հանդեպ՝ այս երկիրն առաջ գնալ չի կարող»
Ադրբեջանը կրկին խախտել է հրադադարի ռեժիմը
Իշխանասարի մոտ զոհված Գևորգ Հայրապետյանը 4 անչափահաս տղաների հայր էր, և սպասում էր հինգերորդին
«Եռաբլուր»-ի միջադեպի պատասխանատվությունը Փաշինյանն է կրելու, եթե պատժվողներ չլինեն
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.